شەفەق نیوز/ سەرچەوەیگ لە وەزارەت دارایی عراقی خەوەردا وە رەسین فەرمانەیگ ئەرا بانکەیل تا مووچەی فەرمانبەرەیل دابه‌ش بكه‌ن .سەرچەوەگە ئەرا ئاژانس شەفەق نیوز وت: تا ئیسە خەرج مووچەی فەرمانبەرەیل وەزارەت دارایی و نەفت و پیشەسازی و کار و ئەمینداریەتی بەغداد خەرج کریاگە.وتیش: لە ماوەی ٢٤ ساعەت ئاینده‌ مووچەی فەرمانبه‌رەیل وەزارەت و فەرمانگە حکومەتیەگان دابەش کریەێد، وتیش؛ بانکەگان شەوەکی ئمڕوو جومعە بانگەوازی رەوانە کردن ئەرا فەرمانبەرەیل فەرمانگە ناوهاوریاگەیل ئەرا وەرگردن مووچەیلیان.وەزارەت دارایی عراق، سێشەممەی گوزەیشتە، ریکارەیل وەڕیەوبردن تەواوکرد، تا بانکەیل وڵاتەگە دەسبکەنە دابەشکردن مووچەی فەرمانبەرەیل، و سەرچەوەیگ وەرپرس خەوەردا ئاژانس شەفەق نیوز، ک وەزارەت دارایی گشت ریکارە داراییەگان تەواو کرد لەباوەت دابینکردن مووچەی فەرمانبەرەیل ئەرا مانگ حوزەیران.دەسەی دارایی پەڕلەمانیەگە لەوەختیگ گوزەیشتە وت: پویل هەس ئەرا خەرج کردن مووچەی فەرمانبەرەیل، و لەو وەختە ئاماژەدا ک وەزارەتەگە فەرمان ئەرا خەرجکردن مووچەگان رەوانە نەکردگە، تا رووژ سێشەممەی گوزەیشتە.
